作者:韓愈
標題:會合聯句
內容:離別言無期，會合意彌重。——張籍病添兒女戀，老喪丈夫勇。——韓愈劍心知未死，詩思猶孤聳。——孟郊愁去劇箭飛，歡來若泉湧。——張徹析言多新貫，攄抱無昔壅。——張籍念難須勤追，悔易勿輕踵。——韓愈吟巴山犖嶨，說楚波堆壟。——孟郊馬辭虎豹怒，舟出蛟鼉恐。——張徹狂鯨時孤軒，幽狖雜百種。——韓愈瘴衣常腥膩，蠻器多疏冗。——張籍剝苔吊斑林，角飯餌沈塚。——韓愈忽爾銜遠命，歸歟舞新寵。——孟郊鬼窟脫幽妖，天居覿清栱。——韓愈京遊步方振，謫夢意猶恟。——張籍詩書誇舊知，酒食接新奉。——韓愈嘉言寫清越，愈病失肬腫。——孟郊夏陰偶高庇，宵魄接虛擁。——韓愈雪弦寂寂聽，茗碗纖纖捧。——孟郊馳輝燭浮螢，幽響洩潛蛩。——韓愈詩老獨何心，江疾有餘t3。——孟郊我家本瀍穀，有地介皋鞏。休跡憶沈冥，峨冠慚闒gl。——韓愈升朝高轡逸，振物群聽悚。徒言濯幽泌，誰與薙荒茸。——張籍朝紳鬱青綠，馬飾曜珪珙。國讎未銷鑠，我志蕩邛隴。——孟郊君才誠倜儻，時論方洶溶。格言多彪蔚，懸解無梏拲。——韓愈張生得淵源，寒色拔山塚。堅如撞群金，眇若抽獨蛹。——韓愈伊餘何所擬，跛鱉詎能踴。塊然墮嶽石，飄爾罥巢氄。——孟郊龍旆垂天衛，雲韶凝禁甬。君胡眠安然，朝鼓聲洶洶。——韓愈